|  |  |
| --- | --- |
| Prvi.jpg  |   24. VI 2019. Број **180/19**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **јун 2019.** |

**Просјечна плата након опорезивања први пут виша од 900 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 385 КМ, а најнижа у подручју *Грађевинарство* 623 КМ**

Просјечна мјесечна плата након опорезивања у Републици Српскојисплаћена у мају 2019. године износила је903 КМ и први пут је прешла границу од 900 КМ, док је просјечна мјесечна бруто плата износила је 1 401 КМ.

Просјечна плата након опорезивања исплаћена у мају 2019. у односу на исти мјесец претходне године номинално је већа за 6,6%, а реално за 6,0%, док је у односу на април 2019. номинално већа за 0,7%, а реално за 0,6%.

Посматрано по подручјима, у мају 2019. године, највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 385 КМ. Са друге стране, најнижа просјечна плата након опорезивања у мају 2019. исплаћена је у подручју *Грађевинарство* 623 КМ.

У мају 2019. године, у односу на мај 2018, номинални раст плате након опорезивања забиљежен је у свих 19 подручја, од чега највише у подручјима *Остале услужне дјелатности* 22,0%, *Административне и помоћне услужне дјелатности* 18,2%и *Пословање некретнинама* 17,4%.

 км



Графикон 1. Просјечнe платe након опорезивања по мјесецима

**Мјесечна инфлација у мају 2019. године 0,1%**

**Годишња инфлација (V 2019/V 2018) 0,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2019. године у односу на претходни мјесец, у просјеку су више за 0,1%, док су на годишњем нивоу, у просјеку више за 0,6%.

Од 12 главних одјељака производа и услуга, више цијене забиљежене су у осам, ниже цијене у три одјељка, док су цијене у једном одјељку остале непромијењене.

Највећи раст цијена у мају 2019. године у односу на исти мјесец претходне године забиљежен је уодјељку *Становање* од 4,0% усљед виших цијена у групама Чврста горива од 8,4% и Плин од 5,9%, затим у одјељку *Алкохолна пића и дуван* од 2,9% због виших цијена у групи Дуван од 4,5%, а посљедица су повећаних акциза на дуван и дуванске прерађевине од 1. јануара текуће године. У одјељку *Здравство* повећање на годишњем нивоу износи 1,5% због виших цијена у групи Фармацеутски производи од 2,4%, док су више цијене у одјељку *Рекреација и култура* забиљежене у групама Пакет аранжмани од 4,1%. У оквиру одјељка *Храна и безалкохолна* пића забиљежен је раст од 1,1% усљед виших цијена хране од 1,4%. У одјељку *Превоз* забиљежен је раст од 1,0% због виших цијена у групама Горива и мазива за лична возила и Услуге превоза од 2,7%. Више цијене на годишњем нивоу у мају забиљежене су и у одјељцима *Ресторани и хотели* од 0,7% и *Намјештај и покућство* од 0,1%.

У одјељку *Образовање* цијене су у просјеку остале непромијењене.

Највећи пад цијена у мају 2019. године у односу на исти мјесец претходне године забиљежен је у одјељку *Одјећа и обућа* од 11,9%, највише због сезонских снижења конфекције и обуће током године, затим у одјељку *Остала добра и услуге* од 1,1% усљед нижих цијена у групама Осигурање од 5,1% и Лични предмети од 2,8%. Ниже цијене од 0,2% забиљежене су и у одјељку *Комуникације*.

Графикон 2. Мјесечна и годишња инфлација

**Десезонирана индустријска производња (V 2019/IV 2019.) већа 2,3%**

**Календарски прилагођена индустријска производња (V 2019/ V 2018.) мања 18,2%**

**Број запослених у индустрији (V 2019/IV 2019.) већи 0,2%**

**Десезонирана индустријска производња** у мају 2019. године у поређењу са априлом 2019. године већа је за 2,3%. У истом периоду у подручју *Производња и снабдијевање електричном енергијом, гасом, паром и климатизација* остварен је раст од51,2%, док је у подручју *Вађење руда и камена* забиљежен пад од 1,3% и у подручју *Прерађивачка индустрија* пад од 6,2%.

**Календарски прилагођена индустријска производња** у мају 2019. године у поређењу са истим мјесецом 2018. године мања је за 18,2%. У истом периоду у подручју *Производња и снабдијевање електричном енергијом, гасом, паром и климатизација* забиљежен је пад од12,6%, у подручју *Вађење руда и камена* пад од 13,3% и у подручју *Прерађивачка индустрија пад* од 21,1%.

**Број запослених у индустрији** у мају 2019. године у односу на април 2019. године већи је за 0,2%, док је у односу на исти мјесец прошле године и у односу на просјечан мјесечни број запослених у 2018. години мањи за 0,1%. Број запослених у индустрији у периоду јануар – мај 2019. године, у односу на исти период прошле године, већи је за 0,1%. У истом периоду у подручју *Производња и снабдијевање електричном енергијом, гасом, паром и климатизација* остварен је растод 9,3%, док је у подручју *Прерађивачка индустрија* забиљежен пад од 0,7% и у подручју *Вађење руда и камена* пад од 5,4%.

Графикон 3. Индекси индустријске производње, мај 2015 – мај 2019. (∅2015=100)

**Покривеност увоза извозом у периоду јануар - мај 2019. године 76,6%**

У мају 2019. године остварен је извоз у вриједности од 309 милиона КМ и увоз у вриједности од 413 милиона КМ.

У оквиру укупно остварене робне размјене Републике Српске са иностранством у мају 2019. године, проценат покривености увоза извозом износио је 74,8%.

У периоду јануар - мај 2019. године остварен је извоз у вриједности од милијарду и 497 милиона КМ, што је за 0,5% више у односу на исти период претходне године. Увоз је, у истом периоду, износио милијарду и 953 милиона КМ, што је за 5,7% мање у односу на исти период претходне године. Проценат покривености увоза извозом за период јануар - мај текуће године износио је 76,6%.

У погледу географске дистрибуције робне размјене Републикe Српскe са иностранством, у периоду јануар - мај 2019. године, највише се извозило у Италију и то у вриједности од 241 милион КМ, односно 16,1%, и у Србију
184 милиона КМ, односно 12,3% од укупно оствареног извоза. У истом периоду, највише се увозило из Србије и то у вриједности од 361 милион КМ, односно 18,5%, и из Италије, у вриједности од 275 милиона КМ, односно 14,1% од укупно оствареног увоза.

Посматрано по групама производа, у периоду јануар - мај 2019. године, највеће учешће у извозу остварује електрична енергија са 115 милиона КМ, што износи 7,7% од укупног извоза, док највеће учешће у увозу остварују лијекови, са укупном вриједношћу од 76 милиона КМ, што износи 3,9% од укупног увоза.

хиљ. КМ

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Славица Кукрићslavica.kukric@rzs.rs.ba |
| **Статистика индустрије и рударства** Мирјана Бандур[mirjana.bandur@rzs.rs.ba](mirjana.bandur%40rzs.rs.ba) |
| **Статистика спољне трговине** Владимир Ламбетаvladimir.lambeta@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења Издаје Републички завод за статистикуРепублика Српска, Бања Лука, Вељка Млађеновића 12дПроф. др Јасмин Комић, в.д. директора Завода, главни уредникСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |